CELEX: 32004R1875
Language: sl
Date: 2004-10-28 00:00:00
Title: Uredba Komisije (ES) št. 1875/2004 z dne 28. oktobra 2004 o spremembi prilog II in III k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora za natrijev salicilat in fenvaleratBesedilo velja za EGP.

29.10.2004   
            
            
               SL
            
            
               Uradni list Evropske unije
            
            
               L 326/19
            
         
      UREDBA KOMISIJE (ES) št. 1875/2004
   z dne 28. oktobra 2004
   o spremembi prilog II in III k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora za natrijev salicilat in fenvalerat
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2377/90 z dne 26. junija 1990 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora (1), in zlasti člena 3 in tretjega odstavka člena 4 Uredbe,
   ob upoštevanju mnenj Evropske agencije za vrednotenje zdravil, ki jih je oblikoval Odbor za zdravila za uporabo v veterinarski medicini,
   ob upoštevanju naslednjega:
   
               (1)
            
            
               Vse farmakološko aktivne snovi, ki se v Skupnosti uporabljajo v zdravilih za uporabo v veterinarski medicini, namenjenih živalim za pridelavo hrane, morajo biti ovrednotene v skladu z Uredbo (EGS) št. 2377/90.
            
         
               (2)
            
            
               Snov natrijev salicilat je bila vključena v Prilogo II za vse živalske vrste za pridelavo hrane razen rib, vendar le za topično rabo. Vnos je treba razširiti tako, da bo zajemal oralno uporabo pri govedu in prašičih, z izjemo živali za proizvodnjo mleka za prehrano ljudi.
            
         
               (3)
            
            
               Začasna mejna vrednost ostankov za fenvalerat se izteče 1. julija 2004. Izkazalo se je kot primerno, da se omogoči zaključek znanstvenih raziskav o tej snovi, zato je treba veljavnost začasnih mejnih vrednosti ostankov podaljšati do 1. julija 2006.
            
         
               (4)
            
            
               Uredbo (EGS) št. 2377/90 je treba temu ustrezno spremeniti.
            
         
               (5)
            
            
               Pred uporabo te uredbe je treba omogočiti ustrezno obdobje, da bi se državam članicam omogočile kakršne koli prilagoditve določbam te uredbe, ki bi zaradi te uredbe lahko bile potrebne za dovoljenja za dajanje zadevnih zdravil za uporabo v veterinarski medicini, ki so bila dodeljena v skladu z Direktivo 2001/82/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v veterinarski medicini (2), v promet.
            
         
               (6)
            
            
               Ukrepi, predvideni s to uredbo, so skladni z mnenjem Stalnega odbora za zdravila za uporabo v veterinarski medicini –
            
         SPREJELA NASLEDNJO UREDBO:
   Člen 1
   Prilogi II in III k Uredbi (EGS) št. 2377/90 se spremenita v skladu s Prilogo k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 28. decembra 2004.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. oktobra 2004
      
         
            Za Komisijo
         
         Olli REHN
         
         
            Član Komisije
         
      
   
   
      (1)  UL L 224, 18.8.1990, str. 1. Uredba, kakor je bila nazadnje spremenjena z Uredbo Komisije (ES) št. 1851/2004 (UL L 323, 26.10.2004, str. 6).
   
      (2)  UL L 311, 28.11.2001, str. 1. Direktiva, kakor je bila nazadnje spremenjena z Direktivo 2004/28/ES (UL L 136, 30.4.2004, str. 58).
   
      PRILOGA
      A.   V Prilogo II k Uredbi (EGS) št. 2377/90 se vnese(-jo) naslednja(-e) snov(-i).
      2.   Organske spojine
      
                  Farmakološko aktivna(-e) snov(-i)
               
               
                  Živalske vrste
               
            
                  „Natrijev salicilat
                  
               
               
                  Govedo, prašiči (1)
                  
               
            B.   V Prilogo III k Uredbi (EGS) št. 2377/90 se vnesejo naslednje snovi.
      2.   Sredstva za zatiranje zajedavcev
      2.2   Sredstva, ki delujejo proti ektoparazitom
      2.2.3   Piretroidi
      
                  Farmakološko aktivna(-e) snov(-i)
               
               
                  Ostanek označevalca
               
               
                  Živalske vrste
               
               
                  Mej. vred. ostankov
               
               
                  Ciljna tkiva
               
            
                  „Fenvalerat
                      (2)
                  
               
               
                  Fenvalerat (vsota izomerov RR, SS, RS in SR)
               
               
                  Govedo
               
               
                  25 μg/kg
               
               
                  Mišična
               
            
                  250 μg/kg
               
               
                  Maščobna
               
            
                  25 μg/kg
               
               
                  Jetra
               
            
                  25 μg/kg
               
               
                  Ledvica
               
            
                  40 μg/kg
               
               
                  Mleko
               
            
         (1)  Za oralno uporabo; ni za uporabo pri živalih, katerih mleko se proizvaja za potrebe ljudi“
      
         (2)  Začasne mejne vrednosti ostankov prenehajo veljati 1.7.2006.“